אלחנדרה גוזמן

גבריאלה אלחנדרה גוזמן פינאל (בספרדית: Gabriela Alejandra Guzmán Pinal; נולדה ב-9 בפברואר 1968) היא זמרת-יוצרת ושחקנית מקסיקנית. בשנת 1988, הוציאה את אלבום הבכורה שלה "Bye Mamá", אשר זכה להצלחה גדולה במדינתה וביסס שם את מעמדה.

במהלך הקריירה שלה, נמכרו אלבומיה ושיריה בלמעלה מ-30 מיליון. בנוסף לכך, נחשבת גוזמן לאחד מהאמנים הלטיניים הנמכרים ביותר בכל הזמנים.

 ביוגרפיה וקריירה 
גבריאלה אלחנדרה גוזמן פינאל נולדה ב-9 בפברואר 1968 במקסיקו סיטי, מקסיקו, לשחקנית סילביה פינאל ולזמר אנריקה גוזמן. לגוזמן יש שתי אחיות למחצה; השחקנית סילביה פסקל ורידיאנה אלטריסטה ואח צעיר; לואיס אנריקה גוזמן, שהוא גם אחיה הביולוגי היחיד.

השיר הראשון שלה "Bye Mamá", יצא בשנת 1988 והוקדש עבור אמא שלה. בשנות התשעים הוציאה כמה מהאלבומים הגדולים ביותר שלה כמו Eternamente Bella, Flor de Piel ו-Libre שיצאו על ידי חברת התקליטים BMG אריולה. ההצלחה לה זכתה בעקבות האלבומים הללו, גרמה לכך שקיבלה מועמדות לפרסי גראמי, פרסי גראמי הלטיני וכדומה. זאת, תוך שאלבומיה קיבלו תוארי זהב ופלטינה על ידי איגודי תעשיות הקלטות למיניהם.

בעקבות כל ההצלחה שלה, היא כונתה "מלכת הרוק" והפכה לאחת מהאמניות המצליחות ביותר במקסיקו. לאורך הקריירה שלה זכתה להצלחה רבה בכל מקסיקו ובארצות הברית. היא הוציאה דואטים עם פרנקו דה ויטה, מריו דום ופונסקה. אחד מאלבומיה הידועים והמצליחים ביותר הוא Versus, שיצא בשנת 2017 ביחד עם הזמרת-יוצרת המקסיקנית גלוריה טרווי. האלבום זכה להצלחה חסרת תקדים כאשר הפך לאלבום המשותף הראשון של שתי נשים, שכבש את פסגת מצעד האלבומים הלטיניים.

היא הייתה לאחד מהשופטים בעונה השנייה של תוכנית הטלוויזיה "Va Por Ti". בנוסף לכך, שפטה לצד לואיס פונסי, ויסין וקרלוס ויוס בגרסה הספרדית של תוכנית הטלוויזיה "The Voice".

בשנת 2021 הצטרפה לצוות השחקנים הראשי בדמותה של אסטריד בעונתה השנייה של הסדרה הקומית "משחק המפתחות", שעלתה לשידור באמזון פריים וידאו.

בשנת 2023 שיחקה בתפקיד קטן בסרט הקומדיה המוזיקלי "La Usurpadora: The Musical".

 חיים אישיים 
אלחנדרה גוזמן ניהלה כמה מערכות יחסים במהלך חייה. מערכת היחסים הציבורית הראשונה שלה הייתה עם השחקן והזמר המקסיקני אריק רובין. מערכת היחסים לא נמשכה זמן רב בגלל סכסוך עם הזמרת המקסיקנית פאולינה רוביו. בהמשך, היא החלה במערכת יחסים עם איש העסקים פבלו מוקטזומה. מאוחר יותר, השניים נפרדו.

גוזמן נישאה לאיש העסקים האמריקאי פארל גודמן בשנת 1998. הנישואים הגיעו לקיצם זמן קצר לאחר מכן, כאשר גודמן נעצר בגלל נשיאה של נרקוטי, בשדה תעופה בגרמניה. מערכת היחסים הציבורית האחרונה שלה עד כה, הייתה מעט זמן לאחר גירושיה מגודמן, במסגרתה הייתה עם ג'רארדו גומז דה לה בורבולה. הם התחתנו בשנת 2002 וכמה חודשים לאחר מכן, הודיעה כי היא בהיריון שני. עם זאת, התינוק נפטר עוד לפני שידעה את מינו. בעקבות כך, היא נכנסה לדיכאון קליני והדבר הוביל לכך שהיא התגרשה מלה בורבולה.

 דיסקוגרפיה 
 אלבומי אולפן 
 1988: Bye Mamá
1989: Dame Tu Amor
1990: Eternamente Bella
1991: Flor de Papel
1993: Libre
1994: Enorme
1996: Cambio de Piel
1999: Algo Natural
2001: Soy
2004: Lipstick
2006: Indeleble
2007: Fuerza
2009: Único
2015: A + No Poder
2017: Versus (ביחד עם גלוריה טרווי)
2019: La Guzmán Live at the Roxy

 קישורים חיצוניים 



 הערות שוליים 

קטגוריה:זמרות מקסיקניות
קטגוריה:זמרות-יוצרות מקסיקניות
קטגוריה:שחקניות קולנוע וטלוויזיה מקסיקניות
קטגוריה:זוכות פרס גראמי הלטיני
קטגוריה:זוכי פרס גראמי הלטיני
קטגוריה:שופטי The Voice
קטגוריה:אמני יוניברסל מיוזיק לטין אנטרטיינמנט
קטגוריה:מקסיקניות שנולדו ב-1968
קטגוריה:מקסיקנים שנולדו ב-1968